రూ.1200 కోట్ల ఐపిఒకు రూ.97వేల కోట్ల బిడ్‌లు
అంచనాలను మంచిన హడ్కో ఐపిఒ
న్యూఢిల్లీ, మే 14: ప్రభుత్వరంగంలోని హడ్కో రూ.12వేల కోట్లకు ఐపిఒ జారీచేస్తే సుమారు 97వేల కోట్ల విలువైన బిడ్లు అందాయి. ప్రభుత్వరంగ సంస్థ పెట్టుబడుల ఉపసంహరణకు సంబంధించి భారీ ఎత్తున స్పందన వచ్చింది. 2012తర్వాత కేంద్ర ప్రభుత్వరంగ సంస్థల్లో ఇదే మొట్టమొదటి ఐపిఒగా చెపుతున్నారు. హడ్కో ఇష్యూ సైజుకంటే అధిగమిం చింది. 79 రెట్లు అధికంగా బిడ్లు అందాయి.
97వేల కోట్ల విలువైన బిడ్లు రావడంతో కంపెనీ అంచనాలకు మించి షేర్లు లావాదేవీలున్నట్లు అంచనా. ప్రభుత్వ రంగ సంస్థ ఐపిఒ రూటులో పెట్టుబడుల ఉపసంహ రణ అనేది ఇదేప్రథమం. హడ్కో ఐపిఒ ఈనెల 8వ తేదీనుంచి 11వ తేదీ వరకూ జారీ చేసింది. 20.4 కోట్ల షేర్లను ప్రభుత్వం ఆఫర్‌చేసింది. ఉద్యోగులకు 38.7లక్షల షేర్లను రిజర్వుచేస్తే 50శాతం అర్హులైన సంస్థాగతబయ్యర్లకు రిజర్వుచేసింది. క్యూఐబి కేట గిరీలోనే 55రెట్లు అధికంగా బిడ్లుఅందాయి. విదేశీసంస్థాగత ఇన్వెస్టర్లనుంచి 38శాతం బిడ్లు అందాయి. సంస్థాగతేతర ఇన్వెస్టర్లనుంచి 330 రెట్లు కొనుగోళ్లు వచ్చాయి. రిటైల్‌ కేటగిరీలో కూడా పటిష్టమైన డిమాండ్‌ ఉంది. పదిరెట్లు ఎక్కువ కొనుగోళ్లు జరిగాయి. ఐపిఒకు 20 లక్షల దరఖాస్తులు అందాయి. ఆస్బా విధానంలో సెబి సంస్కరణలు తీసుకురావడం వల్ల ఇన్వెస్టర్లకు మరింత సులువయింది.